Kamu bisa jelasin ke aku soal Kapal tempur kelas Bismarck dalam bahasa melayu?

Kelas Bismarck adalah sepasang kapal tempur yang dibina untuk Kriegsmarine Jerman Nazi  sejurus sebelum meletusnya Perang Dunia II. Kapal ini merupakan kapal perang terbesar yang pernah dibina untuk Kriegsmarine.  mula dibina pada Julai 1936 dan siap pada September 1940, manakala kembarnya  mula dibina pada Oktober 1936 dan kerja-kerja selesai pada Februari 1941.

Kedua-dua kapal ini mempunyai kerjaya yang singkat. Bismarck hanya membuat satu operasi,  Operasi Rheinübung, iaitu ditugaskan kedalam Atlantik Utara untuk menyerang konvoi bekalan yang dihantar dari Amerika Utara ke Great Britain. Semasa operasi itu, ia memusnahkan kruiser tempur  British dan merosakkan kapal tempur baru  dalam Pertempuran Selat Denmark. Bismarck telah dikalahkan dan karam dalam pertembungan terakhir selepas tiga hari diburu oleh Royal Navy. Perselisihan tentang sebab-sebab ia tenggelam berterusan dengan sumber-sumber British mengaku bertanggungjawab menenggelamkan kapal itu. Bukti yang dikaji semula oleh Robert Ballard dan James Cameron menunjukkan bahawa kehilangannya adalah disebabkan ditenggelamkan sendiri sepertimana yang didakwa oleh anak-anak kapalnya yang terselamat.

Kerjaya Tirpitz agak kurang dramatik; ia telah dihantar ke perairan Norway pada tahun 1942, dimana ia bertindak sebagai armada bayangan, mengancam konvoi-konvoi dari Britain ke Soviet Union. Ia telah diserang berulangkali oleh Royal Navy dan Tentera Udara Diraja. Pada tahun 1944, pesawat pengebom Lancaster menyerang kapal itu dengan tiga bom Tallboy yang menyebabkan kerosakkan dalaman yang teruk dan kapal tempur itu akhirnya terbalik. Bangkai Tirpitz telah dipecah-pecahkan untuk menjadi sekerap antara tahun 1948 dan 1957.